Účastník ZPC	
Meno, priezvisko, titul:	Miroslava Višňovská, Mgr., PhD.	
Úsek:	Štátny pedagogický ústav, Oddelenie pre predškolskú a elementárnu pedagogiku 	
	
Zahraničná pracovná cesta	
Miesto konania – štát, mesto:	Belgicko, Brusel	
Organizátor:	Európska komisia
Directorate General Education, Youth, Sport and Culture	
Termín:	24.9.2019 – 26.9.2019	
Účel:	1.	Pracovná skupina ET 2020 pre oblasť vzdelávania a starostlivosti  v ranom detstve 
2.	Druhý európsky summit pre oblasť vzdelávania (2nd European Education Summit)	
Rokovací jazyk:	anglický 	
Rámcový program
24.9.2019: cesta Bratislava – Brusel
24.9. – 25.9.2019 : Zasadnutie pracovnej skupiny ET 2020
26.9.2019: Druhý európsky summit pre oblasť vzdelávania
26.9.2019 : cesta späť  Brusel – Bratislava   	
Stručný priebeh
Pracovnej skupiny som sa zúčastnila ako člen a nominant Ministerstva školstva, vedy, výskumu a športu SR pre oblasť vzdelávania  a starostlivosti v ranom detstve (VSRD). Pracovnú skupinu tvoria zástupcovia ministerstiev školstva krajín EÚ, zástupcovia organizácií ako sú OECD, Eurofound, Eurochild a ďalších. V rámci stretnutia pracovnej skupiny boli prezentované výstupy z PLA z Lisabonu a návrh štruktúry dokumentu pre oblasť inklúzie vo vzdelávaní  a starostlivosti v ranom detstve. Boli prezentované Odporúčania EK k výučbe jazykov, výsledky projektu Európskeho centra pre moderné jazyky v Grazi (ECML) pre oblasť jazykov v ranom veku, dáta Eurydice k inklúzii a profesionalizácii za minulý rok. Členovia pracovnej skupiny ET2020 pre vzdelávanie a starostlivosť v ranom detstve diskutovali o tom, ako podporiť vykonávanie Európskeho rámca kvality v jednotlivých členských štátoch EÚ najmä v súvislosti so zameraním na inklúziu a profesionalizáciu zamestnancov. Ako prvý krok na podporu práce skupiny v oblasti profesionalizácie pedagogických a odborných zamestnancov sa pripravuje dokument, ktorý sa snaží zodpovedať otázku „Aké kľúčové kompetencie by mal mať odborník v ranom detskom veku?“ Pripravovaný dokument predstavuje základ pre druhý krok, ktorý bude zameraný na zodpovedanie otázky, ako možno tieto kľúčové kompetencie najlepšie rozvíjať. Tento druhý krok by mohol zahŕňať usmernenia k príprave politík v oblasti VSRD, k podpore alebo k rozvoju kontinuálneho vzdelávania a vzdelávacích stratégií pre pedagogických a odborných zamestnancov. Navrhnuté kompetencie budú zahŕňať tri skupiny profesionálov: vedúcich zamestnancov (leaders), pedagogických zamestnancov (core practicioners) a asistentov (táto skupina sa netýka Slovenskej republiky). Súbor kompetencií predstavuje minimálny súbor očakávaní, ktoré je možné zvýšiť alebo ďalej rozvíjať v národnom, regionálnom alebo miestnom kontexte. Boli navrhnuté tak, aby boli jasným vyhlásením o činnostiach, ktoré je možné ďalej rozvíjať a sú vhodné pre všetkých, ktorí pracujú s deťmi v štátom regulovaných inštitúciách vzdelávania a starostlivosti v ranom detstve (v našom kontexte sa budú vzťahovať na učiteľov a riaditeľov materských škôl a na pracovníkov jaslí). Okrem odporúčaní bude dokument obsahovať prípadové štúdie efektívnych stratégií, a spôsoby ako môžu zamestnanci získať tieto kompetencie. V ďalšej časti sa pripravovali podmienky na realizáciu a účasť na PLA zameranú na profesionalizáciu pedagogických zamestnancov v meste Miláno (Taliansko) a na inklúziu a profesionalizáciu v Dubline (Írsko). Pracovná skupina pripravuje odporúčania na podporu krajín EÚ pri tvorbe vzdelávacích politík primárne v oblasti sociálnej inklúzie a profesionalizácie zamestnancov VSRD. 
Druhá aktivita sa týkala účasti na Druhom európskom summite pre vzdelávanie, ktorého hlavnou tému bolo učiteľské povolanie. Na summite sa zúčastnilo 20 ministrov školstva členských štátov EÚ, 120 učiteľov,  mnoho odborníkov z oblasti vzdelávania a súvisiacich inštitúcií z rôznych odvetví z krajín EÚ. Cieľom európskeho summitu bolo podporiť diskurz o dôležitosti učiteľskej profesie, zvýšenie jej atraktivity a zlepšenie podmienok pre učiteľov naprieč EÚ. 	
1.deň – utorok 24.9.2019
09:00   príchod do Bruselu
09:30   - 13:00 
Registrácia, úvod – prehľad pracovného programu a očakávané výstupy
Tematický blok – inklúzia:
•	Správa z PLA z Lisabonu
•	Multilingvizmus – Odporúčania rady a Projekt Európskeho centra pre moderné jazyky
•	Eurydice – Kľúčové dáta pre oblasť vzdelávania  a starostlivosti v ranom veku - inklúzia 
•	Návrh príručky k inklúzii – štruktúra a oblasti
13:00  Obedová prestávka
14:00  - 17:00
Tematický blok – prípadové štúdie k inklúzii
•	Metodológia
•	Prehľad navrhnutých prípadových štúdií  a návrh nových 
•	Ďalší postup a navrhované kroky
17:15 Aktuálne informácie z pracovnej skupiny pre oblasť školského vzdelávania
17:55 Aktuálne informácie komisie o nadchádzajúcich udalostiach
•	Druhý európsky summit pre oblasť vzdelávania
•	Konferencia k projektu ISOTYS organizácie Step by Step – výsledky k inklúzii
•	AOB
2.deň – streda 25.9.2019
8:30  registrácia
09:00  Rekapitulácia prvého dňa a program druhého dňa

09:05  Tematický blok – Profesionalizácia zamestnancov VSRD 
•	Zameranie a program druhej PLA v Miláne - PLA zameraná na profesionalizáciu zamestnancov VSRD
•	Eurydice – Kľúčové dáta pre oblasť vzdelávania  a starostlivosti v ranom veku – profesionalizácia zamestnancov
•	Mapovanie kľúčových kompetencií – prvá verzia dokumentu
•	Získavanie kľúčových kompetencií – hľadanie vhodných prípadových štúdií
12:30   Obedová prestávka
13:30   Tematický blok – Profesionalizácia zamestnancov VSRD
•	Zvýšenie atraktivity profesie
•	Príprava PLA zameranej na inklúziu a profesionalizáciu zamestnancov v Dubline
17:00  Záverečné informácie a ukončenie stretnutia
3.deň – štvrtok 26.9.2019
08:30 Registrácia
09:00 – 13:00 
Príhovory: Tibor Navracsics, Mario Monti, Christoph Schiebold, Li Andersson
Prvý hlavný panel: 'Teachers: the neglected cornerstones of the European Education Area? 
Prvá paralelná sekcia: Excellent training for excellent teachers: continuous professional development for an attractive profession
14:30 – 16:30
Druhý hlavný panel: 'Who is afraid of new technologies in the classroom? The challenges of ICT and AI'
Druhá paralelná sekcia: 'Full STE(A)M ahead: how to make science more attractive in the EU?'
Tretia paralelná sekcia: 'Neurosciences, brain-based learning: the next evolution in education?'
16:30 odchod na letisko	
Odporúčania a závery	
-	Uplatňovať závery vyplývajúce z pracovnej skupiny efektívne na národnej úrovni, reflektovať na Európsky rámec kvality vo všetkých piatich oblastiach 
-	Reflektovať na závery výskumov a implementovať inkluzívne princípy do vzdelávania
-	Rozvíjať ďalej spoluprácu s odborníkmi v oblasti VSRD podľa tém pracovnej skupiny
-	Nadviazať spoluprácu s Ministerstvom práce, sociálnych vecí a rodiny, pod ktoré spadá oblasť starostlivosti o deti od 0-3 rokov	
Očakávaný prínos	
-	zapojenie sa do medzinárodnej siete odborníkov v rámci VSRD, porovnanie poznatkov, skúseností a vzájomných odlišností z iných krajín, 
-	zlepšovanie národných politík v súlade s európskymi štandardami kvality VSRD v rámci prioritných tém pracovnej skupiny
-	možnosť naďalej pokračovať v rozvíjaní vlastných profesijných kompetencií a pokračovať v spolupráci Slovenska na medzinárodnej úrovni 
-	uplatňovanie získaných informácií a kontaktov pri plnení úloh ŠPÚ.	
Prehľad prinesenej dokumentácie a miesto jej uloženia	

Eurydice: Key Data on Early Childhood Education and Care in Europe (2019)
Neset: The role and place of ECEC in integrated working, benefiting vulnarable groups such as Roma. Analytical Report. (2019)
European Commission: Education and Training Monitor 2019. 
European Commission: Monitor vzdelávania a odbornej prípravy. Slovensko (2019)
European Commission: The Teaching of Regional or Minority Languages in Schools in Europe. (2019)

Všetky prezentácie z tematických blokov má členka pracovnej skupiny k dispozícii.
	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva. 	
	
Súhlasím so zverejnením správy na internete.	
Správu vypracoval: Mgr. Miroslava Višňovská, PhD.	
Dátum: 4.10. 2019	
Správu schválil: prof. PhDr. Ľudovít Hajduk, PhD., riaditeľ ŠPÚ